ມີການປະທ້ວງ ຕໍ່ແຜນການ ເຈາະຫາບໍ່ນ້ຳມັນ ໃນເຂດຂົ້ວໂລກເໜືອ ທີ່ລັດວໍຊິງຕັນ 
ພວກປະທ້ວງ ພາກັນ ພາຍເຮືອ Kayaks ເຮືອກາໂນ ແລະພວກເຮືອນ້ອຍອື່ນໆ ທຳການປະທ້ວງ ຕໍ່ແຜນການ ຂອງ ບໍລິສັດ Royal Dutch Shell ໃນອ່າວ Elliott Bay ຂອງນະຄອນ Seattle.
ພວກນັກເຄື່ອນໄຫວຕໍ່ຕ້ານການເຈາະຫາບໍ່ນ້ຳມັນໃນເຂດຂົ້ວ ໂລກເໜືອໄດ້ພາກັນທຳການປະທ້ວງໂດຍທາງເຮືອ ຢູ່ໃນອ່າວ ນຶ່ງຂອງລັດວໍຊິງຕັນ ໃນພາກຕາເວັນຕົກສຽງເໜືອຂອງສະຫະ ລັດ ໃນວັນເສົາວານນີ້ ພວກປະທ້ວງພາກັນ ພາຍເຮືອ Kayaks ເຮືອກາໂນ ແລະ ພວກເຮືອນ້ອຍອື່ນໆ ໄປທົ່ວອ່າວ Elliot ຂອງນະຄອນ Seattle ທຳການປະທ້ວງແຜນການ ຂອງບໍລິສັດ Royal Dutch Shell ທີ່ຈະຮື້ຟື້ນທຳການບຸກເບີກຫາບໍ່ນ້ຳມັນຄືນ ໃນເຂດຂົ້ວໂລກເໜືອ ແລະເກັບມ້ຽນຖານເຈາະນ້ຳມັນສອງ ແຫ່ງຂອງຕົນໄວ້ໃນທ່າເຮືອນະຄອນ Seattleນັ້ນ ພວກປະທ້ວງ ໄດ້ພາກັນຖືປ້າຍແລະຄຳຂວັນຕ່າງໆທີ່ອ່ານວ່າ ບໍລິສັດ Royal Dutch Shell ວາງແຜນທີ່ຈະບຸກເບີກຫາບໍ່ນ້ຳມັນນອກຝັ່ງທະເລກ້ຳເໜືອຂອງລັດ Alaska ນາຍ Eric Day ຈາກຊົນເຜົ່າອິນເດຍ Swinomish ໃນລັດວໍຊິງຕັນ ໄດ້ເປັນຄົນໜຶ່ງໃນບັນດາຊົນເຜົ່າພື້ນເມືອງອາເມຣິກັນ ທີ່ພາກັນພາຍເຮືອກາໂນ ຮ່ວມທຳການປະທ້ວງ ຊຶ່ງລາວເວົ້າວ່າ ການເຈາະຫາບໍ່ນ້ຳມັນໃນເຂດຂົ້ວໂລກເໜືອ ຈະນຳຄວາມເສຍຫາຍມາໃຫ້ແກ່ປະຊາຊົນທີ່ທຳມາຫາກິນຈາກດິນແດນແຫ່ງນີ້ ລາວເວົ້າວ່າ